Diari Oficial de la Generalitat Valenciana


Sumari del DOGV 8254, del 14-03-2018 (2018/1755)

Desistiment del procés selectiu per a la creació de borsa d'agents de la policia local.
---------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1755


Data del document
:   30-01-2018

Organisme emissor
:   Ajuntament de Puçol

Tipus de document
:   Anunci

Anàlisi jurídica

 Descriptors 

:   * Puçol
    * concurs administratiu

Desistiment del procés selectiu per a la creació de borsa d'agents de la policia local. [2018/1755]  
Mitjançant Resolució de l'Alcaldia Presidència núm. 286/2018, de data 30 de gener, s'ha aprovat:  
  
«Vist que mitjançant Resolució de l'Alcaldia Presidència núm. 1635/2017, de data 19 de maig, es va acordar aprovar les bases específiques que regeixen la convocatòria del procés selectiu per a la creació d'una borsa de treball per a la provisió per mitjà de nomenament interí, pel sistema d'oposició lliure, d'agents de policia local, enquadrades en l'escala d'administració especial, classe policia local, pertanyents al grup C, subgrup C1, per a l'Ajuntament de Puçol.  
Vist que mitjançant Resolució de data 13 de novembre de 2017 s'aprova la llista provisional d'admesos i exclosos al dit procés selectiu.  
  
A causa de la recent entrada en vigor de la Llei 17/2017, de 13 de desembre, de coordinació de policies locals de la Comunitat Valenciana, en el preàmbul de la qual s'exposa l'aposta per l'eliminació definitiva del personal interí en les plantilles de les policies locals valencianes; i com que disposa l'article 41 que els cossos de policia local estaran integrats únicament per personal funcionari de carrera d'administració especial, considera aquesta Alcaldia que no és procedent seguir amb el procés de selecció, deixant sense efecte la convocatòria de la borsa de treball, ja que el nomenament d'agents de la policia interina no tindrà cobertura legal.  
Continuar amb el procediment fins la seua definitiva resolució suposaria generar un greu perjudici al no poder realitzar-se en el futur cap nomenament interí en el marc de la nova normativa sectorial. Tenint en compte que el procés de convocatòria es troba en una fase inicial, ja que no ha sigut encara publicada la llista definitiva d'aspirants admesos i exclosos, aquesta circumstància condueix a una decisió de desistiment del procediment.  
Vist que junt amb la instància els aspirants van procedir a l'abonament d'una taxa per import de vint-i-dos euros i cinquanta-quatre cèntims (22,54 ?).  
Atés que l'article 93 de la Llei 39/2015, d'1 d'octubre, del procediment administratiu comú de les administracions públiques, preveu per als procediments iniciats d'ofici, la possibilitat que l'Administració puga desistir motivadament del procediment, i concorrent en aquest cas raons més que suficients que aconsellen el desistimient.  
  
Atés el que disposa l'article 21.1.h de la Llei 11/1999, de 21 d'abril, de modificació de la Llei 7/1985, de 2 d'abril, reguladora de les bases de règim local.  
Per l'anteriorment exposat, aquesta Alcaldia Presidència resol:  
1) Desistir del procediment selectiu per a la creació d'una borsa de treball per a la provisió per mitjà de nomenament interí, pel sistema d'oposició lliure, d'agents de policia local, enquadrades en l'escala d'administració especial, classe policia local, pertanyents al grup C, subgrup C1, per a l'Ajuntament de Puçol, iniciat mitjançant Resolució d'Alcaldia núm. 1635/2017, de data 19 de maig, pels motius exposats en la part expositiva d'aquesta resolució i, en conseqüència, declarar acabat el dit procediment administratiu i procedir a arxivar-lo.  
2) Procedir a la devolució de les taxes abonades amb la sol·licitud prèvia dels interessats en el procediment selectiu, i a aquest efecte els aspirants podran sol·licitar la seua devolució, per mitjà d'instància dirigida a aquesta Alcaldia, fent constar el número de compte (IBAN), en què se sol·licita que es faça el reintegrament de la taxa.  
El dit model d'instància es podrà descarregar en la seu electrònica de l'Ajuntament (seu electrònica/serveis de la seu/instàncies i tràmits/instància general).  
3) Publicar la present resolució en el tauler d'edictes municipal, portal de transparència i en la web municipal perquè se'n prenga coneixement.»  
  
Cosa que es fa pública perquè se'n prenga coneixement i als efectes oportuns.  
  
Puçol, 30 de gener de 2018.- L'alcaldessa: M.ª Dolores Sánchez Parra.